13Dibego tša gago ka moka o di noke letswai. O se ke wa ba wa hlokiša sebego sa gago letswai la kgwerano ya Modimo wa gago. Dibego tša gago tšohle o di tliše di na le letswai. 6Jehova, Modimo wa bontata rona, na hase wena Modimo mahodimong? Na hase wena o busang mebuso yohle ya lefatshe? Na matla le bonatla ha di letsohong la hao, hore ho se be motho ya ka o hlolang? 1E sa le hosasa, baprista ba baholo ba etsa morero le baholo, le bangodi, le lekgotla kaofela. Eitse hobane ba tlame Jesu, ba ya le yena, mme ba mo neela Pilato.
21Ba qobella e mong ya fetang, a etswa masimong, hore a jare sefapano sa Jesu; e ne e le Simone wa Sirene, ntata Aleksandere le Rufuse.
22Ba mo isa thoteng ya Golgotha; ha ho fetolwa, ke ho re, thota ya lehata. 23Mme ba mo nea veine e tswakilweng ka mira, hore a e nwe; empa a se ke a e nka.
24Ha ba mo thakgisitse, ba arolelana diaparo tsa hae, ba di laola ka lotho, ho tseba seo e mong le e mong a tla se nka. 25E ne e le hora ya boraro ha ba mo thakgisa.
27Hammoho le yena ba thakgisa le disenyi tse pedi, se seng ka letsohong la hae le letona, se seng ka ho le letshehadi. 28Kahoo, ha etsahala lengolo le itseng: O badilwe le bakgopo.
29Ba fetang ba ne ba mo nyefola, ba sisinya dihlooho tsa bona, ba re: Hela! wena ya qhaqhang tempele, ya e tsosang ka matsatsi a mararo, 30o ipholose ka ho theoha sefapanong! 31Ka mokgwa o jwalo, le bona baprista ba baholo ba buisana le bangodi ka ditshomo hodima hae, ba re: O pholositse ba bang, yena o sitwa ho ipholosa! 32Kreste, morena wa Iseraele, a ke a theohe jwale sefapanong, re tle re bone, mme re dumele. Le ba thakgisitsweng le yena ba ne ba mo hlapaola.
37Empa Jesu a meketsa ka lentswe le leholo, a neela moya.
38Yaba lesela la tempele le hahoha kalehare, ho qala hodimo ho isa tlase.
39Molaodi wa lekgolo ya emeng moo, malebana le yena, eitse ha a bona kamoo a neetseng moya kateng, hobane a meketse, a bolela, a re: Motho enwa e ne e le Mora wa Modimo ruri.
42Ha e se e le mantsiboya, kahobane e ne e le hlekelo, ke ho re, letsatsi le hlahlangwang ke la Sabatha, 43ha tla Josefa wa Arimathea, monna wa lekgotla ya kgabane, ya neng a lebeletse mmuso wa Modimo le yena; a beta pelo, a kena ho Pilato, mme a qela setopo sa Jesu. 44Pilato a makala ha a se a shwele. Yaba o bitsa molaodi wa lekgolo, a mmotsa hore na ho se ho le motsotso a shwele. 45Eitse hobane a utlwe ho molaodi wa lekgolo, a nea Josefa setopo. 46Josefa a reka lesela, a fanyolla setopo sa Jesu, a se phuthela leseleng, a se bea lebitleng le betlilweng lefikeng, a ntoo phikolosetsa lejwe pela monyako wa lebitla. 47Mme Maria Magdalena le Maria, mma Jose, ba ne ba tadima moo se bewang.